கேள்வி: கோடைக்கால தலைநகரம் பற்றி விளக்கவும்.
பதில்: கோடைகால தலைநகரம் (''Summer capital'') என்பது குறிப்பாக வெப்பம் மிகுந்த கோடைக் காலங்களில் பாரம்பரியமாக தலைநகரம் பயன்படுத்தப்படும் ஒரு நகரம் ஆகும். கோடைகால தலைநகருக்கு இடம்பெயரும் ஆளும் வர்க்கங்களைக் கொண்ட அரசாட்சி முறைமை வரலாற்றுச் சூழல்களில் இந்தச் சொல் பெரும்பாலும் பொருத்தமானதாக இருந்தது. இது நவீன காலங்களில் குறைவாகவே உள்ளது. வளிப் பதனம் அமைப்புகள் பரவலாக உள்ளதால் கோடைக் கால தலைநகருக்கு அவ்வப்போது இடம்பெயர வேண்டிய நிலையை ஏறக்குறைய இல்லாமல் ஆக்கியுள்ளது.
கேள்வி: கோடைக்கால தலைநகரம் - சீனா குறித்து விரிவாக சொல்லுங்கள்.
பதில்: 13 ஆம் நூற்றாண்டில் குப்லாய் கான் ஆட்சியின் போது ஷங்டு ஒரு "மேல் தலைநகரம்" ஆக இருந்தது. சிங் அரசமரபு, செங்டேயில் உள்ள செங்டே மலை விடுதி கோடை மாதங்களில் பேரரசர்கள் தங்கள் உத்தியோகபூர்வ செயல்பாட்டை மேற்கொள்ள அடிக்கடி பயன்படுத்தப்பட்டது. சீனக் குடியரசு காலத்தில், சீன குவோமின்டாங் முக்கிய உறுப்பினர்கள் கோடையில் குலிங்கில், ஜியுஜியாங்கில் முக்கியமான முடிவுகளை எடுப்பதற்காக அடிக்கடி கூட்டங்களை நடத்தினர். வெளிநாட்டு வணிகர்கள் மற்றும் சமயப்பரப்பு குழுவினர் சீனக் குடியரசு அரசாங்கத்தின் ஆட்சியின் போது கோடைக் காலத்தை குலிங்கில் கழிக்க விரும்பினர். சீனா காலத்தில், சீனப் பொதுவுடமைக் கட்சியின் முக்கிய உறுப்பினர்கள் கோடையில் பெய்டெய்ஹே மாவட்டத்தில் முக்கியமான முடிவுகளை எடுப்பதற்காக அடிக்கடி கூட்டங்களை நடத்தினர்.
கேள்வி: கோடைக்கால தலைநகரம் - இந்திய துணைக்கண்டம் குறித்து விரிவாக சொல்லுங்கள்.
பதில்: முகலாயப் பேரரசு பேரரசர் பாபுர் ஆட்சியின் போது, முகலாயப் பேரரசின் வடமேற்கில் உள்ள காபுல் நகரம் ஆக்ரா மற்றும் தில்லியுடன் ஒப்பிடும்போது குளிர்ச்சியான வெப்பநிலை காரணமாக கோடைகால தலைநகராக பயன்படுத்தப்பட்டது. பேரரசர் ஔரங்கசீப் காலத்தில் இந்த நடைமுறை முடிவுக்கு வந்தது. பிரித்தானியாவின் இந்தியப் பேரரசு ஆண்டுதோறும் கோடை மாதங்களில் தலைநகரம் சிம்லாவிற்கு மாற்றப்பட்டது. அதிகார இயந்திரத்தைக் கொண்டு செல்வதில் உள்ள சிரமம் மற்றும் அரசியல்வாதிகள் மற்றும் அரசு ஊழியர்கள் கோடையில் இத்தகைய இடங்களில் தங்கி இருப்பது குறித்த பொதுமக்களுக்கு ஏற்படும் எதிர்மறையான கருத்துக்கள் காரணமாக இந்த நடைமுறை நிறுத்தப்பட்டது. ஜம்மு காஷ்மீர் (ஒன்றியப் பகுதி) ஒன்றியப் பிரதேசத்தின் கோடைகால தலைநகரம் சிறிநகர் ஆகும். அதேபோல நாக்பூர் இந்திய மாநிலமான மகாராட்டிரம் குளிர்கால தலைநகரம் ஆகும். ஊட்டியில் உள்ள அரன்மோர் அரண்மனை, சென்னை மாகாணம் கோடைகால தலைநகராக செயல்பட்டது; இது ஒரு பிரபலமான கோடைகால ஓய்வு விடுதியாக காலனித்துவ காலத்தில் பிரித்தானிய அதிகாரிகளால் பயன்படுத்தபட்டது. இந்திய விடுதலைக்குப் பிறகும் சென்னை மாநிலம் கோடைக்கால தலைநகராக ஊட்டி செயல்பட்டது. சென்னை சட்டமன்றத்தின் கோடைக்கால கூட்டத் தொடர்கள் ஊட்டியில் நடத்தப்பட்டன. இதை விமர்சித்து திமுக போன்ற எதிர்கட்சிகள் ''கும்பி எரியுது.. குடல் கருகுது.. குளு குளு ஊட்டி ஒரு கேடா?'' என்று முழங்கின. இதன் தொடர்ச்சியாக காலபோக்கில் ஊட்டி கோடைக்கால தலைநகர் என்ற அந்தஸ்தை இழந்தது. என்றாலும் தமிழ்நாடு ஆளுநருக்கு ஊட்டியில் ராசபவன் (உதகமண்டலம்) தற்போதும் உள்ளது.
கேள்வி: கோடைக்கால தலைநகரம் - பிலிப்பைன்ஸ் பற்றி விளக்கவும்.
பதில்: 20 ஆம் நூற்றாண்டின் முற்பகுதியில் அமெரிக்க ஆக்கிரமிப்பின் போது லூசோன் வடக்கு மலை வாழிடம் உள்ள பாகியோ மலைப்பகுதி பிலிப்பைன்சின் கோடைகால தலைநகராக தேர்ந்தெடுக்கப்பட்டது. அதன் குளிர்ந்த காலநிலை, ''நடைமுறைப்படி'' தலைநகரான மணிலாவின் வெப்பமான, ஈரப்பதமான காலநிலையிலிருந்து விரும்பத்தக்க மாற்றாக இருந்தது. தற்போதைய இறையாண்மையுள்ள அரசாங்கம் நீண்ட காலமாக இங்கு ''மொத்தமாக'' இடம்பெயர்வதை நிறுத்திவிட்டாலும், இந்த நகரத்தில் இன்னும் பிலிப்பைன்சு சனாதிபதியின் அதிகாரப்பூர்வ கோடைகால இல்லம் செயல்படுகிறது. [http://malacanang.gov.ph/about/malacanang/mansion-house/ "Mansion House - Presidential Museum and Library"] , Retrieved on 9 February 2017 மேலும் பிலிப்பைன்சின் உச்ச நீதிமன்றம் அதன் "கோடைகால அமர்வுகளை" இன்னும் இந்த நகரத்தில் பராமரிக்கிறது. குறிப்பாக கிறிஸ்துமஸ் காலத்தில், மற்ற தீவுக்கூட்டங்களை விட வெப்பநிலை கணிசமாகக் குறைவாக இருப்பதால், இது ஒரு பிரபலமான விடுமுறைக்கால ஓய்வு இடமாக உள்ளது.
கேள்வி: கோடைக்கால தலைநகரம் - சவூதி அரேபியா என்பது என்ன?
பதில்: சவூதி அரேபியாவின் அதிகாரப்பூர்வ தலைநகரான ரியாத்தை விட கோடை மாதங்களில் மக்காவிற்கு அருகிலுள்ள மலை நகரமான தைஃப் நகர் மிகவும் குளிராக இருக்கும். இதனால் சவுதி அரச குடும்பம் வரலாற்று ரீதியாக இங்கு இடம் பெயர்ந்துள்ளது .
கேள்வி: கோடைக்கால தலைநகரம் - எசுபானியா பற்றி நீங்கள் என்ன அறிந்துள்ளீர்கள்?
பதில்: எசுப்பானியாவின் குளிர்ச்சியான, வடக்குக் கடலோரப் பகுதியில் பிரெஞ்சு எல்லைக்கு அருகில் சான் செபாஸ்டியன் அமைந்திருப்பதால், அது மத்ரித்துக்கு மாற்றாக கோடைகால தலைநகராக அமைந்தது. ஆஸ்திரியாவின் அரசரின் மனைவியும் அரச பிரதிநிதியுமான மரியா கிறிஸ்டினா 1887 முதல் இங்கு விடுமுறை காலத்தில் வந்தார். பின்னர் அரசவையையும் கூட்டினார். சர்வாதிகாரி பிரான்சிஸ்கோ பிராங்கோ 1941 மற்றும் 1975 க்கு இடைப்பட்ட கோடைகாலத்தை அயெட் அரண்மனையில் கழித்தார்.